
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 133 

5 Μαρτίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 300 ιτι2 στη θέση 
«Μελιού Ράχη» ή «Κοτσομύλη» Περιφέρειας 
Κοινότητας Δυρραχίου Μεγ/πολης. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ανάκληση της αναγκαστικής απαλλοτρίωσης που κη¬ 
ρύχθηκε με την 1097876/6026/0010/8.8.94 (ΦΕΚ 
916/5.9.1994 τ.Δ') κοινή Υπουργική απόφαση. 

Μερική ανάκληση της απαλλοτρίωσης που κηρύχθηκε 
με την 1003755/194/0010/5.3.91 (ΦΕΚ 171/18.4.91 
τ. Δ') κοινή Υπουργική απόφαση. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός Κοινοτικού δρόμου της Κοινότητας 
Αχλαδερής του Νομού Εύβοιας. 

Τροποποίηση ρυμοτομικού σχεδίου Λαμίας που αφο¬ 
ρά την κατάργηση πεζόδρομου μεταξύ των οδών 
Κορνάρου και Πυθαγόρα στην Ν. Αμπλιανη Λαμίας 
Ν. Φθιώτιδας. 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 200 , ί 1 ) 

Κήρυξη αναδασωτέας έκτασης 300 ιτί 2 στη θέση «Μελιού 
Ράχη» ή «Κοτσομύλη» Περιφέρειας Κοινότητας 
Δυρραχίου Μεγ/πολης. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις για διοικητική αποκέντρωση και Ν. 
2240/1994. 


2. Τις διατάξεις του άρθρου 117 παρ. 3 του 
Συντάγματος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38 παρ. 1. 

4. Τις διαταγές του Υπουργείου Γεωργίας: α) 

1 160417/1180/8.7.80, β) 182447/3049/24.9.80. 

5. Την 166/28.1.1997 πρόταση του Δασαρχείου 
Τρίπολης με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Τις διατάξεις του άρθρου 2 § 1 εδαφ. 8 του Ν. 
2503/1997 «Διοίκηση, Οργάνωση, στελέχωση της 

^ Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

3 Κηρύσσουμε αναδασωτέα με σκοπότην αποκατάσταση 
της δασικής βλάστησης καιτη διατήρηση του δασικού χα¬ 
ρακτήρα της έκτασης που καταστράφηκε από εκχέρσω- 
ση τη δημόσια δασική έκταση εμβαδού 300 γπ 2 που βρί¬ 
σκεται στη θέση «Μέλιου τη Ράχη» ή «Κοτσομύλη» 

4 Κοινότητας Δυρραχίου και προσδιορίζεται από τα στοι¬ 
χεία Α Β Γ Δ Ε Ζ Α και έχει όρια: 

Ανατολικά: Με μέρος του αριθ. 1663/85 Π.Δ.Α. 
Δασαρχείου Τρίπολης και δημοσία δασική έκταση. 

Δυτικά: Με όχθο πρανές αγροτικού δρόμου Δυρραχίου 
- Νεοχωρίου. 

Βόρεια: Με αλώνι πέτρινο. 

Νότια: Με όχθο πρανές δρόμου Δυρραχίου - 
Νεοχωρίου όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 4 Φεβρουάριου 1998 

Ο Γεν. Γραμ. Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΑΠΑ ΛΛΟΤΡΙΩ ΣΕΙΣ 

ΑΠΟΦΑΣΕΙΣ 

Αριθ. 1005959/305/0010 (2) 

Ανάκληση της αναγκαστικής απαλλοτρίωσης που κηρύ¬ 
χθηκε με την 1097876/6026/0010/8.8.94' {ΦΕΚ 
916/5.9.1994 τ.Δ') κοινή Υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παραγρ. 1 του άρθρου 12 του Ν.Δ. 
797/1971 «περί αναγκαστικών απαλλοτριώσεων». 

2. Την 1097876/6026/0010/8.8.94 (ΦΕΚ 916/5.9.1994 
τ.Δ') κοινή Υπουργική απόφαση, σχετικά με την κήρυξη α¬ 
ναγκαστικής απαλλοτρίωσης της πατρικής οικίας του 
Γεωργίου Α. Παπανδρέου στο Καλέτζι Αχαΐας στα πλαίσια 
της ανάπτυξης του Ιστορικού Τουρισμού. 

3. Το γεγονός ότι η έκταση δεν πρόκειται να χρησιμο- 
ποιειθεί για το σκοπό που απαλλοτριώθηκε. 

4. Τη ν 11 07 1 47/1239/0006Α/4.10.96 (ΦΕΚ 922/7.10 τ. Β') 
κοινή απόφαση του Πρωθυπουργού και του Υπουργού 
Οικονομικών, σχετικά με την ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Ανακαλούμε την αναγκαστική απαλλοτρίωση που κηρύ¬ 
χθηκε με την 1097876/6026/0010/8.8.94 (ΦΕΚ 916/5.9.1994 
τ.Δ') κοινή Υπουργική απόφαση για την ανάπτυξη του ιστο¬ 
ρικού Τουρισμού και την αξιοποίηση της περιοχής Αχάίάς 
με την μετατροπή της οικίας Γεωργίου Α. Παπανδρέου σε ι¬ 
στορικό μουσείο της νεώτερης πολιτικής Ελληνικής 
Ιστορίας, ως προς ολόκληρη την έκταση εμβαδού 506,11 
μ2, η οποία βρίσκεται στο Καλέτζι, Νομού Αχάίάς και εικονί- 
ζεται με κλίμακα: 1:100 και με στοιχεία Α-Β-γ-δ-Γ-Δ-Ε- 
Ζ-Η-Θ-Ι-Κ-Λ-Μ-Ν-Ξ-Ο-Π-Ρ-Σ-Τ -Α στο από 7.6.1994 
και με αριθμό σχεδίου 1 κτηματολογικό διάγραμμα-πίνακα, 
το οποίο έχει συντάξει η Μ. Καραντζή και έχει θεωρήσει ο 
Δ/ντής της Δ/νσης Γ του Ελληνικού Οργανισμού 
Τουρισμού στις 9.6.1994, γιατί η έκταση αυτή δεν πρόκειται 
να χρησιμοποιηθεί για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 10 Φεβρουάριου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΑΝΑΠΤΥΞΗΣ 

Γ. ΔΡΥΣ Β. ΠΑΠΑΝΔΡΕΟΥ 

- * - 

Αριθ. 1008312/398/0010 (3) 

Μερική ανάκληση της απαλλοτρίωσης που κηρύχθηκε με 
την 1003755/194/0010/5.3.91 (ΦΕΚ 171/18.4.91 τ. Δ) 
κοινή Υπουργική απόφαση. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγρ. 2του άρθρου 12του Ν.Δ. 


797/1971 «περί αναγκαστικών απαλλοτριώσεων», όπως 
αντικαταστάθηκαν με την παράγρ. 19 του άρθρου 6 του Ν. 
2160/93. 

2. Την 1003755/194/0010/5.3.91 (ΦΕΚ 171/18.4.91 
τ.Δ') κοινή Υπουργική απόφαση, με την οποία κηρύχθη¬ 
κε αναγκαστική απαλλωτρίωση για την κατασκευή της 
περιμετρικής οδού Καβάλας στα τμήματα: α) από χ.θ. 
1 +200 έως χ.θ. 4 + 873,50 και β) παράκαμψης Καβάλας 
στο τμήμα Κόμβου Αγίου Σύλλα και βελτίωση της ίδιας 
οδού στον κόμβο Παληού. 

3. Το 115900/16.9.97 έγγραφο του Ταμείου 
Παρακαταθηκών και Δανείων, από το οποίο προκύπτει 
ότι η αποζημίωση που έχει κατατεθεί για το με αριθμό 
52/887 ακίνητο δεν εισπράχθηκε από τους δικαιού¬ 
χους. 

4. Το 9500007/23.10.97 αντίγραφο διπλοτύπου είσπρα¬ 
ξης της Δ.Ο.Υ. Α' Καβάλας, από το οποίο προκύπτει ότι η 
αποζημίωση που καθορίστηκε με την 1096640/6725/ 
0010/7.10.97 απόφαση του Υπουργού Οικονομικών επι- 
στράφηκε στο Δημόσιο. 

5. Την 1107147/1239,Ό006Α74.10.96 (ΦΕΚ 922/7.10.96 
τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμο¬ 
διοτήτων στους Υφυπυργούς Οικονομικών, αποφασίζου¬ 
με: 

Ανακαλούμε μερικά την αναγκαστική απαλλοτρίωση 
που κηρύχθηκε με την 1003755/194/0010/5.3.91 (ΦΕΚ 
171/18.4.91 τ.Δ') κοινή Υπουργική απόφαση για την κατα¬ 
σκευή τηςπεριμετρικής οδού Καβάλας στα τμήματα: α) α¬ 
πό χ.θ. 1+200 έως χ.θ. 4 + 873,50 και β) παράκαμψης 
Καβάλας στο τμήμα Κόμβου Αγίου Σύλλα και βελτίωση 
της ίδιας οδού στον κόμβο Παληού και συγκεκριμένα μό¬ 
νο ως προς έκταση 221.96 τ.μ., η οποία αποτελεί τμήμα 
της 52/887 ιδιοκτησίας και εικονίζεται με στοιχεία Λ7 - Κ7 
- Τ7 - Π7 - 07 - Υ7 - Α - 23 - Λ7 στο, από 4.6.97, απόσπασμα 
κτηματολογικού διαγράμματος και στο αντίστοιχο από¬ 
σπασμα κτηματολογικού πίνακα, τα οποία έχει συντάξει ο 
Τοπογράφος Μηχανικός ΜηνάςΔημητριάδης και έχει θε¬ 
ωρήσει ο Προϊστάμενος της Δ/νσης Συγκοινωνιακών 
Έργων της τ.5ης ΠΥΔΕ Στυλιανός Στυλίδης, στις 4.6.97. 
γιατί η έκταση αυτή δεν πρόκειται να χρησιμοποιειθεί για 
το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1998 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΥΦΥΠ ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αοιθ. 11799 π.ε. ( 4 ) 

Χαρακτηρισμός Κοινοτικού δρόμου της Κοινότητας 
Αχλαδερής του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1 Τις διατάξεις του από 24/31.5.85 Π.Δ/τος (Φ.Ε.Κ. 270 
Δ') και ειδικότερα του άρθρου 1 παράγραφος 2. 

2. Την 33/30.5.89 Εγκύκλιο Υ.ΠΕ.ΧΩ.Δ.Ε. 

3. Την 13/13.3.90 Εγκύκλιο Υ.ΠΕ.ΧΩ.Δ.Ε. 

4. Την 37/16.1 1.1997 απόφαση του Κοινοτικού 
Συμβουλίου Αχλαδερής. 

5. Την 11322/5.12 1997 εισήγηση της Δ/νσης Χ.Ο.Π. 
προς το Σ.Χ.Ο.Π. του Ν. Εύβοιας. 

6. Την 9η γνωμοδότηση του 40ου/1997 πρακτικού του 
Σ.Χ.Ο.Π. του Ν. Εύβοιας. 

7. Το 11623/15.12.1997 έγγραφο της Δ/νσης Χ.Ο.Π. 
προςτο Σ.Χ.Ο.Π. του Ν. Εύβοιας. 


8. Την 19 η γνωμοδότηση του 41ου/1997 πρακτικού του 
Σ Χ.Ο.Π. του Ν. Εύβοιας. 

12. Το άρθρο 27 του Ν. 2081 /92 (Φ. Ε. Κ. 154 Α') που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

13. Το άρθρο 16 παραγρ. Ιζτου Ν. 2218/94 (Φ.Ε.Κ. 90 
Α') που καθορίζει τις αρμοδιότητες που θ' ασκούνται από 
τον Νομάρχη, αποφασίζουμε: 

Τον χαρακτηρισμό ως Κοινοτικού δρόμου του μοναδι¬ 
κού δρόμου που συνδέει τον οικισμό ΑΧΛΑΔΕΡΗ με τον οι¬ 
κισμό ΚΟΡΑΣΙΔΑ, όπως αυτός φαίνεται στον συνοδευτικό 
της παρούσης χάρτη σε κλ. 1:5.000 που έχει θεωρηθεί α¬ 
πό τον Δ/ντή της Δ/νσης Χωροταξίας, Οικισμού και 
Περιβάλλοντος του Νομού και αποτελεί αναπόσπαστο 
μέρος της απόφασης αυτής. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού και της 
Κοινότητας Αχλαδερής. 

Η παρούσα απόφαση να δημοσιευθεί στην Εφημερίδα 
της Κυβερνήσεως και να ισχύει από τη δημοσίευση. 

Χαλκίδα, 4 Φεβρουάριου 1998 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

Αρίθ. 256 , 

Τροποποίηση ρυμοτομικού σχεδίου Λαμίας που αφόρα 
την κατάργηση πεζόδρομου μεταξύ των οδών 
Κορνάρου και Πυθαγόρα στην Ν. Αμπλιανη Λαμίας Ν. 
Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 


Έχοντας υπόψη: 

1 Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής 
αποκεντρώσεως», όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν μετο Ν, Δ. 1018/71. 

4 Τους Νόμους 2218 και 2240/95 «Περί Νομαρχιακής 
Αυτ/σης» και την αριθμ. 3492/2.2.95 διαπιστωτική πράξη 
λειτουργίας της Νομ. Αυτ/σης Φθ/δας. 

5. Το 183/86 Π.Δ. (ΦΕΚ 70 Α'/5.6.86) αρμοδιότητες 


Νομαρχών. 

6. Την αριθμ. 62616/2657/18.9.85 (ΦΕΚ702 Β 1985) κοι¬ 
νή Απόφαση Υπουργών «περί αρμοδιότητας Νομαρχών 

κλπ». , .. 

7. Την αριθμ. ΤΠ 9682/11.12.89 απόφ. Νομάρχη (ΦΕΚ 
762/Δ /29.12.1989) περί αναθεωρήσεως του ρυμοτομι¬ 
κού σχεδίου Λαμίας (νότιο τμήμα). 


8. Τις 155/1996 - 269/1996 - 319/11.8.97 και 435/4,12.97 
αποφάσεις του Δημοτικού Συμβουλίου του Δήμου 
Λαμιέων. 

9. Την αριθμ. 7826/15.12.97 εισήγηση του Τμήματος 
Πολ/κών Σχεδίων και Εφαρμογών στο Συμβούλιο ΧΟΠ Ν. 
Φθιώτιδας. 

10. Την αριθμ. 106/97 (πρακτ. 14/97 θέμα 11ο) αρνητική 
γνωμοδότηση του Συμβουλίου ΧΟΠ Ν. Φθιώτιδας, απο¬ 


φασίζουμε: 

Εγκρίνουμε την τροποποίηση του ρυμοτομικού σχεδίου 
Λαμίας στη συνοικία Νέα Αμπλιανη που αφορά την κα¬ 
τάργηση πεζόδρομου μεταξύ των οδών Κορνάρου και 
Πυθαγόρα και την επιβολή ορίου δόμησης στην ιδιοκτη¬ 
σία Ευαγγέλου Στεφάνή όπως έχει σημειωθεί στα δια¬ 
γράμματα. 

Από τις διατάξεις αυτής της απόφασης προκσλείται δα¬ 
πάνη σε βάρος του Προϋπολογισμού του Δήμου Λαμιέων 
το ύψος της οποίας δεν δύναται να προβλεφθεί. 

Η τροποποίηση γίνεται για καθαρά πολεοδομικούς λό¬ 


γους. 

Η απόφαση αυτή να δημοσιευθεί στην Εφημερίδα της 

Κυβερνήσεως. 


Λαμία, 6 Φεβρουάριου 1998 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

